Ons drink eers brak water voordat ons die Lewende Water kan geniet! | 4windkoinonia
← God het niks in die tydelike skepping geestelik perfek gemaak nie!
Die hoer Babilon is deur God aangestel om "die land" en "die see" te beheer →
Ons drink eers brak water voordat ons die Lewende Water kan geniet!
Posted on Januarie 11, 2013 by 4windkoinonia
As ons die skeiding tussen die duisternis en die lig kan sien, kan ons die dieper betekenisse van die skeiding tussen die aarde en die hemel verstaan. Op dag twee in Genesis 1 maak God hierdie skeiding nog duideliker vir ons deur die hemele van nader te beskou:
God het op die tweede dag van sy skepping 'n uitspansel na vore geroep. Dit is belangrik om te sien is dat die uitspansel "hemel" genoem was deur God. Ons word dus nou gewys wat hierdie hemel is en hoe dit inpas in God se plan en werk in ons. Hierdie uitspansel moes 'n skeiding maak tussen "waters en waters". Die uitspansel het die waters wat bo die uitspansel was geskei van die waters wat onder die uitspansel was.
As ons nie dag een kan herken in ons geestelike ontwikkeling nie, sal dag twee geen sin maak nie. Hierdie is nie alleen 'n uiterlike natuurlike skeppinsproses nie, maar 'n dieper innerlike geestelike ontwakening wat deur God uitgewys word vir die wat oë gegee is om te kan sien. Ons moet dus stadig beweeg en sekermaak dat ons die geestelike proses noukeurig volg. Die Hebreeuse woord hier vir uitspansel is "raqiya" en dit kom van die woord "raqa" wat die volgende beteken: om iets uit te rek of te strek deur dit aanhoudend te hamer, soos met metaal gewerk word. En dit alles vind plaas in die "uitspansel" of die hemel. Die hemel is dus 'n plek waar God werk binne-in elke persoon – of die persoon daarvan bewus is of nie. Net vir hulle wat dit kan "sien" word die hele Goddelike aksies in ons iets wonderbaarlik om te aanskou. Dit is die hemel waar God sy raad en planne met elke mens werk of bewerkstellig:
Daar word binne-in elke persoon se lewe 'n skeiding gebring tussen die waters wat onder die uitspansel is en die waters wat bo die uitspansel is. Die "water" onder die uitspansel sluit alle vleeslike en tydelike dinge in waarmee die persoon van kleins af mee te doene kry. God het 'n sisteem daargestel wat hierdie dinge beheer en dit word Skriftuurlik "Babilon" genoem. Dit is 'n sisteem wat as 'n tipe "hoer" optree omdat dit mense verlei en aan die verlustiginge van die vlees verslaaf. Die geestelike hoer sal geoordeel word binne-in elke persoon op die gepaalde tyd:
Die vrou verteenwoordig nie net die hele wêreldsisteme nie, maar ook die valse godsdienste waarvan die afvallige Christendom die grootste deel uitmaak (hulle wat die "ander Jesus" aanbid en vas glo dat hulle die ware Jesus aanbid):
Mat 7:19-23 Elke boom wat nie goeie vrugte dra nie, word uitgekap en in die vuur gegooi. So sal julle hulle dan aan hul vrugte ken. Nie elkeen wat vir My sê: Here, Here! sal ingaan in die koninkryk van die hemele nie, maar hy wat die wil doen van my Vader wat in die hemele is. Baie sal in daardie dag vir My sê: Here, Here, het ons nie in u Naam geprofeteer en in u Naam duiwels uitgedrywe en in u Naam baie kragte gedoen nie? En dan sal Ek aan hulle sê: Ek het julle nooit geken nie. Gaan weg van My, julle wat die ongeregtigheid werk!
Die baie waters waarop die groot hoer sit is eintlik 'n geestelike woestyn waar baie gaan drink aan (brak- of sout-) water wat nie hul geestelike dors les nie. Hulle bly dors en soek na nog meer dinge om hulle te bevredig, maar is niks wat hulle kan bevredig nie. Sy ry op 'n skarlakenrooi dier (die eerste Adam in ons almal) wat God laster en allerhande leuens en valse leerstellings aan mense verkoop. Die hoer is baie aanloklik vir die vlees. Die hele wêreld is verwonder oor haar en is op verskeie maniere in gemeenskap met haar werke. Sy vervolg, bespot en vermoor die ware getuies (die "twee getuies") van Jesus omdat hulle haar valshede ontbloot deur God se suiwer woorde van vuur:
Die getuies van Jesus spreek die woorde van God wat die lewende geestelike water. Dit is die waters wat bo die uitspansel voorkom. Hulle is dieselfde stem "van baie waters" wat deur die egte leer van Christus voorstel wat uit Sy mond gaan:
Maar om die water van die lewe te drink moet die uitspansel of die hemel in ons kan onderskei tussen "die waters onder die uitspansel" en "die waters bo die uitspansel". Om dit te doen drink ons almal eerste die water "onder die uitspansel". En dit word gevolg met 'n proses van wedergeboorte waar pyn en tyd benodig word om van al die vleeslike dinge wat ons so aan geheg word het, ontslae te raak. Dit is onmoontlik vir enige mens om te doen op sy eie, maar net deur Jesus IN ons is dit moontlik:
Dit is slegs deur ons beproewings, baie verdrukkinge en ons toetse dat ons gelykvormig kan word aan die geestelike beeld van Jesus Christus. Dit is deur al die sewe plae te ervaar dat ons terugkeer na die huis van ons Vader as Sy verlore seuns en dogters: